Saobraćaj u Estoniji

Republika Estonija se nalazi na krajnjem istoku Evropske unije, pa se i saobraćaj zemlje oslanja na veze ovog udruženja i zemalja istočno od nje, najviše Rusije. Sve ovo pogoduje razvoju prometnog saobraćaja u zemlji, posebno pomorskog zahvaljujući veoma dugoj obali Estonije na Baltiku.

Estonija ima razvijen drumski, železnički, vazdušni i vodni saobraćaj. Glavno saobraćajno čvorište u državi je glavni grad, Talin.

## [[Železnički saobraćaj]]

Glavno železničko preduzeće u Litvaniji su "Estonske železnice" u vlasništvu države.

Ukupna dužina železničke mreže u Estoniji je 1.018 -{km}-, od čega je 130 -{km}- elekrifikovano (1995. g.). Veći deo pruga u Estoniji su, shodno svim zemljama bivšeg SSSRa, šire od standarsne širine - 1524 -{mm}-. Ovo važi posebno za najvažnije pruge u Estoniji, koje sve počinju u Talinu, a idu ka:

* ka istoku - Narva, Rusija (Sankt Peterburg)
* ka jugoistoku - Tartu, Rusija (Pskov)
* ka jugu - Viljandi, Letonija (Riga)
* ka jugozapadu - Hapsalu, Pjarnu

Prestonica Talin poseduje tramvajski prevoz i prevoz gradskom nadzemnom železnicom.

**Železnička veza sa susednim zemljama**:

*  Letonija - da
*  Rusija - da

U novije vreme pominju se planovi o izgradnji podvodne železničke veze ispod Finskog zaliva, a između Estonije i Finske slično tunelu ispod La Manša, s tim što bio ovaj tunel bio duži (80 -{km}-). Ovako veliko ulaganje će verovatno odložiti izgradnju tunela u dalju budućnost.

## [[Drumski saobraćaj]]

Ukupna dužina puteva u Estoniji je 49.480 km, od toga sa čvrstom podlogom 10.935 km (1998. godine). Pravi autoputevi ne postoje, ali savremeni putevi sa 4 kolovozne trake postoje na prilazima Talinu u dužini od 75 km. Međutim, izgradnja savremenih saobraćajnica je intenzivna, naročito prema zemljama Evropske unije. Najvažniji put u zemlji je Baltički put, zapravo Evropski koridor E67.

**Najvažniji putevi u Estoniji su**:

* Talin - Rakvere - Narva - granica sa Rusijom (ka Sankt Peterburgu)
* Talin - Pajde - Tartu - granica sa Rusijom (ka Pskovu i Moskvi)
* Talin - Rapla - Viljandi - granica sa Letonijom, deo Baltičkog puta
* Talin - Pjarnu - granica sa Letonijom

## [[Vodeni saobraćaj]]

Estonija je primorska zemlja i izlazi velikom dužinom obale na Baltičko more. U državi postoje nekoliko značajnih pomorskih luka. u njih se može ubrojiti i glavni grad Talin. Druge važne luke su Pjarnu, Paldiski i Hapsalu. Trgovačka mornarica Litvanije je značajna spram veličine države. U državi postoje i velika pomorska preduzeća poput Talinka.

Unutarkopneni plovni putevi u Estoniji se oslanjaju na prevoz jezerima i rekama. Njego značaj je mali jer su reke omanje i plitke, zimi često zaleđene, a najveća jezera (Pskovsko i Čudsko jezero) granična na granici sa Rusijom. 

## Gasovodi i naftovodi
Gasovod: Dužina tokova je 429 km (1992. godine). 

## [[Vazdušni transport]]

U Estonija je sedište nekoliko aviokompanija, od kojih je najpoznatije Estonijan Er. U državi postoji 5 zvanično upisanih aerodroma sa tvrdom podlogom, svi sa IATA kodom (IATA Airport Code). 3 aerodroma su na ostrvima i imaju značaj u državnim granicama i kao glavna veza ovih ostrva sa kopnenim delom Estonije. Međunarodni značaj imaju 2 aerodroma:

* Aerodrom "Ulemiste" u Talinu - TLL
* Aerodrom "Ulenurme" u Tartuu - TAY

Najveći i najvažniji aerodrom u zemlji je Aerodrom "Ulemiste" u Talinu, koji se nalazi svega 4 -{km}- od središta grada.